Gwamnan jihar kaduna shine shugaban gwamnatin kaduna. Gwamna shine ke jagorantar bangaren zartarwa na Gwamnati. Wannan matsayi ya sanya mai riƙe shi a jagorancin jihar tare da ikon sarrafawa akan al'amuran jihar. Ana yawan bayyana Gwamna a matsayin ɗan ƙasa mai lamba ta ɗaya na jihar. Mataki na biyu na Kundin Tsarin Mulki na Najeriya ya bada ikon zartarwa na jihar a cikin gwamna kuma ya umurce shi da aiwatar da dokar jihar, tare da alhakin nada shugabannin zartarwa, na diflomasiyya, na doka, da na jami'an shari'a bisa amincewar mambobin Majalisar. Ana zaban gwamnan jihar zuwa ofishi a yayin gudanar da zaben kasa ta hanyar dimokiradiyya, Hukumar Zabe ta Kasa (INEC) ce ke shirya zaben, kuma ana gudanar da shi bayan duk bayan shekaru hudu na wani wa’adi. Gwamna zai iya takarar ofis sau biyu ne kawai idan ya ci nasara, a wata ma'anar, zai share tsawon shekaru takwas a kan mulki (zango biyu). Ikon farko da Tsarin Mulki ya ba gwamna shi ne veto. Sashin Gabatarwa ya bukaci duk wani kudiri da Majalisar Dokokin Jihar Legas ta zartar a gabatar wa da gwamna kafin ya zama doka.